
Ymateb yn feirniadol i erthygl, gan roi tystiolaeth o wybodaeth a dealltwriaeth gadarn o themâu sy’n gysylltiedig ag addysgu’r Gymraeg yn y sector cyfrwng Saesneg.

Ceir isod ymateb i erthygl gan Lewis (2011). Pwrpas yr erthygl yw bwrw golwg ar addysg Gymraeg dwyieithog yng Nghymru yn yr unfed ganrif ar hugain. Sonia am ddatblygiad addysg Gymraeg dros y blynyddoedd ac mae hefyd yn egluro nad yw’n rhywbeth sy’n aros yn ei unfan. Mae hwn yn cael ei ystyried yn ddatganiad cwbl deg gan fod addysg Gymraeg wedi datblygu llawer dros y blynyddoedd. Mae Lewis yn tynnu sylw bod y defnydd llwyddiannus o Gymraeg a system addysg Cymru yn cael ei gydnabod fel enghraifft o arfer gorau gan gymunedau dwyieithog ac amlieithog ledled Ewrop a'r byd (Llywodraeth Cymru, 2010). Ystyrir hyn yn gyflawniad mawr.
Dwyieithrwydd yw’r gallu i ddefnyddio dwy iaith. Fodd bynnag, mae diffinio dwyieithrwydd yn broblemus oherwydd gall ddosbarthu unigolion â nodweddion dwyieithog amrywiol yn ddwyieithog. Noda Oksaar (1989, t.19) mai dwyieithrwydd yw’r “ability of a person to use here and know two or more languages as a means of communication”. Cytunir gyda'r diffiniad hwn gan y credir ei fod yn fwy na siarad ychydig eiriau mewn dwy iaith. “Since a bicycle has two wheels and binoculars are for two eyes, it would seem that bilingualism is simply about two languages” (Baker, 2001, t.2) er y gall fod yn gymhleth. Yn ôl Gracia (2009b, t.290) yr hyn sy'n gwneud addysg ddwyieithog yn gymhleth yw “that one has to think not only of pedagogy, approaches and methology, but also of how to allocate, arrange and use the two or more languages in instruction”. Ategwyd Lewis (2011, t.69) “dyma rai o’r penderfyniadau mwyaf creiddiol sy’n wynebu addysgwyr mewn sefyllfaoedd dwyieithog - gan gynnwys Cymru - yn ymarferol o ddydd i ddydd”. Mae hyn yn bwynt teg gan fod addysgeg yn tueddu i wneud rhesymeg addysg ddwyieithog yn gymhleth yn ddiangen.
Mae addysg ddwyieithog yn derm sy'n cyfeirio at ddysgu cynnwys academaidd mewn dwy iaith, mewn iaith frodorol ac ail iaith. Maent yn label syml ar gyfer ffenomen gymhleth ac yn llwybr at ddwyieithrwydd. Fodd bynnag, yn ôl Llywodraeth Cymru (2010, t.215) “nid yw darpariaeth ddwyieithog bob amser yn sicrhau bod unigolyn yn datblygu i fod yn siaradwr dwyieithog”. Gall siarad mwy nag un iaith olygu mwy o gyfleoedd. Cytûn Smith (1991) gan ddywed “one language sets you in a corridor for life. Two languages open every door along the way”.  Mae ysgolion cyfrwng Cymraeg yn ysgolion dwyieithog wrth iddynt geisio datblygu pob disgybl i fod yn ddwyieithog. Dros y blynyddoedd, mae'r diffyg eglurder ynghylch ystyr termau fel 'dwyieithog' a 'cyfrwng Cymraeg' wedi creu amwysedd ac ansicrwydd (Redknap, 2006, t.10). Byddai wedi bod yn ddiddorol pe bai Lewys wedi diffinio ystyr addysg ddwyieithog yn yr erthygl.
Defnyddir nifer o wahanol ddulliau o fewn addysg ddwyieithog. Yn ôl Lewis (2011, t.69) “mae’n amlwg fod gwahanol ‘fathau’ o raglenni addysg ddwyieithog yn arwain at ddeilliannau ieithyddol amrywiol”. Cefnogir hyn gan ddamcaniaethwyr eraill. Mae'r erthygl yn crybwyll nad yw pob model dwyieithog yn arwain at ddwyieithrwydd llawn, ystrodur hyn yn ddiddorol iawn. Defnyddir Baker (1993, 2006) ‘ffurfiau gwan’ ac ‘ffurfiau cryf’ i wahaniaethu rhwng rhaglenni sy’n arwain at ddwyieithrwydd a rhaglenni sy’n addysgu dwy iaith ond yn arwain at unieithrwydd. Mae hon yn ffordd effeithiol o'i egluro. Mae tabl gan Baker hefyd wedi'i gynnwys yn yr erthygl sy'n crynhoi prif nodweddion gwahanol 'wan' a 'chryf'. Dim ond Baker sy’n cael ei grybwyll wrth sôn am ffurfiau gwan a cryf. Efallai y byddai wedi bod yn ddefnyddiol darparu barn gwahanol bobl. 
Dau fodel sy'n cael eu hystyried yn 'gryf' yng Nghymru yw 'addysg drochi' ac 'addysg iaith dreftadaeth'. Addysg drochi trwy Gymraeg yw'r prif ddull yng Nghymru ar gyfer sicrhau y gall plant ddatblygu eu sgiliau iaith Gymraeg, ac ar gyfer creu siaradwyr newydd. Cytûn Lewis (2011, t.71) ei fod yn “nodweddu ein rhaglenni addysg cyfrwng Cymraeg a dwyieithog mwyaf effeithiol”. Mae hwn yn cael ei ystyried yn ddatganiad cryf. Yn ôl Jones (1997, t.103) “y mae’n bwysig manylu ar addysg drochi yng nghyd-destun Cymru oherwydd y mae mwy a mwy o blant di-Gymraeg bellach yn cael eu haddysg drwy gyfrwng y Gymraeg”. Mae hyn yn beth cadarnhaol. Mae addysg drochi yn addas ar gyfer plant sy'n dod o gartrefi di-Gymraeg, ac mae addysg iaith dreftadaeth ar gyfer plant sy'n dod o gartrefi Cymraeg. Rhaid i ysgolion barhau i ddarparu ar gyfer y ddwy ac mae hon yn her. Yn ôl Rhys (2014) “Recent statistics…indicate that children who are taught through the medium of Welsh but don’t speak Welsh at home are less likely to overachieve by the time they reach the end of their primary schooling”. Mae Dyfodol Llwyddiannus yn cyflwyno deg argymhelliad mewn perthynas â’r Gymraeg, argymhella Donaldson (2015, t.2) “y dylai’r Gymraeg barhau’n orfodol hyd at 16 oed”. Credir y bydd hyn yn newid yr ystadegau.
Cyflwynir ‘addysg drochi’ yn fanwl yn yr erthygl. Defnyddir y ddarpariaeth mewn rhannau o Ewrop a thu hwnt. Amlyga Baker (2006) bod arbenigwyr addysg drochi yn y gorffennol wedi ffafrio gwahanu ieithoedd wrth ddysgu yn hytrach na'u cymysgu'n fympwyol. Mae rhaglenni trochi llwyddiannus wedi dylanwadu’n gadarnhaol ar addysg ddwyieithog ledled y byd (Cummins, 2008). Bu cynnydd sylweddol yn nifer y rhieni di-Gymraeg sy’n dewis addysg drochi i’w plant dros y trigain mlynedd diwethaf (Lewis, 2008). Wrth i nifer y plant o gefndiroedd di-Gymraeg sy'n elwa o'r ddarpariaeth hon gynyddu yng Nghymru, mae hyn yn hanfodol o ran addysg gychwynnol a hyfforddiant athrawon. Mae athrawon yn bobl allweddol gan eu bod yn gwneud penderfyniadau pwysig ynghylch defnyddio mwy nag un iaith yn yr ystafell ddosbarth. Dywed Lewis (2015, t.3) “mae angen i ni hefyd sicrhau bod gan ein proffesiwn addysgu sgiliau gwell”. Cefnoga hyn gan Estyn (2013b, t.10) sy’n honni bod “prin iawn yw’r cyfleoedd hyfforddi yn y Gymraeg sydd ar gael i ymarferwyr yn y rhan fwyaf o leoliadau”. Gallai'r cynllun sabothol fod yn ddatrysiad i hyn.
“Mae’r Cynllun Sabothol ar gyfer hyfforddiant iaith Gymraeg yn cynnig cyrsiau iaith i athrawon cynradd ac uwchradd, cynorthwywyr dosbarth a darlithwyr” (Prifysgol Caerdydd, 2019). Ariannwyd y cynllun gan Lywodraeth Cymru. Mae Llywodraeth Cymru (2013, t.8) yn nodi bod “sicrhau gweithlu o safon uchel a phwysigrwydd hyfforddiant” yn flaenoriaeth. Yn ôl Donaldson (2015, t.60) “dylai ysgolion cyfrwng Cymraeg weithio fel canolbwynt ar gyfer y Gymraeg, er mwyn helpu athrawon ac ymarferwyr mewn ysgolion cyfrwng Saesneg”. Dyma ffordd arall o sicrhau bod gan y proffesiwn addysgu well gwybodaeth o'r Gymraeg. Noda Baker (1993, t.15) “in between basically monolingual Welsh and monolingual English schools in Wales, there is the widest variety of practice of bilingual education”. Ers rhai blynyddoedd mae adroddiadau Estyn wedi tynnu sylw at y ffaith bod llai o arfer da wrth ddysgu'r Gymraeg fel ail iaith (Estyn, 2013b). Credir mai diffyg hyder athrawon yw'r prif reswm am hyn. Trwy gynnig mwy o gyfleoedd i athrawon yng Nghymru fynychu cyrsiau credir y bydd safon yr iaith Gymraeg yn codi, ynghyd â hyder athrawon. Mae diffyg hyder yn chwarae rhan fawr yn safon y Gymraeg. 
Enghraifft o arfer da hyfforddiant athrawon yw Gwlad y Basg. “Ar ddechrau’r 1980au, sefydlodd Llywodraeth Gwlad y Gasg amrywiaeth o gyrsiau Basgeg ddwys i athrawon a oedd wrthi’n addysgu” (Hopwood, Meek, Lowri, & Ebbsworth,, 2018, t.26). Yn 2002 gallai athrawon gael eu rhyddhau am hyd at dair blynedd ar gyflog llawn am hyfforddiant, mae'r cyfnod hwn yn llawer hirach na'r hyn sydd ar gael i athrawon yng Nghymru. Fodd bynnag, yng Ngwlad y Basg nawr, gall athrawon fynychu cyrsiau sy'n para tair i bedair wythnos, a gynigir gan IRALE. Gwelir hyn yn buddiol.
Sonia yr erthygl am  CLIL sef ‘Content and Language Integrated Learning’. Pwrpas CLIL yw integreiddio iaith a chynnwys mewn ymgais i ddatblygu ail iaith disgyblion (Eurydice, 2006; Marsh, 2008). Mae yna lawer o wahanol safbwyntiau ac awgrymiadau ar sut i wella Cymraeg ail-iaith plant. Bwriad Llywodraeth Cymru yw “mynd i'r afael ag ystod o heriau” (Lewis, 2015, t.1) ond credir y bydd yn cymryd cyfnod o amser. Mae ymchwil diweddar i CLIL wedi dangos y gall fod buddion gwybyddol i ddisgyblion os mabwysiadir dull mwy hyblyg o ddefnyddio'r ddwy iaith yn yr ystafell ddosbarth. Defnyddir dull CLIL gan Wlad y Basg i ddysgu iaith ychwanegol mewn ysgolion model D. “Gwelwyd ei fod yn arwain at ganlyniadau cadarnhaol o ran cynhyrchu siaradwyr tairieithog, sef Basgeg, Sbaeneg a Saesneg” (Hopwood, Meek, Lowri, & Ebbsworth, 2018, t.27).
Mae'r dull CLIL hefyd yn ategu'r cwricwlwm newydd ar gyfer Cymru. Er ddaw cwricwlwm newydd “mae addysgu’r iaith Gymraeg yn parhau i fod yn orfodol hyd at 16 oed” (Donaldson, 2015, t.115). Anhawster datblygu Cymraeg ail-iaith yw mai dim ond mewn gwersi Cymraeg y defnyddir y Gymraeg. Nid yw myfyrwyr sy'n derbyn gwersi Cymraeg ail-iaith yn ddigon hyderus i ddefnyddio'r iaith y tu allan i'r ystafell ddosbarth. Awgryma Llywodraeth Cymru (2013, t.3) “mae nifer y dysgwyr sy'n cyrraedd lefel y gellir ei defnyddio 'mae'r iaith y tu hwnt i'r ystafell ddosbarth yn isel”. Atega Estyn (2013a, t.5) nad oes “digon o gyfleoedd i ddisgyblion ymarfer eu medrau ieithyddol mewn cyd-destunau amrywiol”. Gall wella hyn trwy ddysgu trawsgwricwlaidd lle gallai athrawon ddefnyddio'r Gymraeg ar draws nifer o bynciau gwahanol.
Defnyddir y term ‘Trawsgwricwlaidd’ er mwyn disgrifio gweithgareddau, gwybodaeth, mentrau neu sgiliau a chymhwyso ar draws y cwricwlwm ac nid un pwnc yn unig (Barnes, 2007). Awgryma Estyn (2012)  cynnig “mwy o gyfleoedd i ddisgyblion ddefnyddio’r Gymraeg y tu allan i wersi Cymraeg”. Gwelir trawsgwricwlaidd fel ffordd effeithiol o wneud hyn. Mae Donaldson yn cefnogi dysgu trawsgwricwlaidd ac yn awgrymu bod y meysydd dysgu a phrofiad yn rhoi cyfle i ddylunio strwythur cwricwlwm sy'n cwrdd â'r pedwar pwrpas ac yn darparu ar gyfer ffocws integredig, trawsgwricwlaidd. (Donaldson, 2015). Fodd bynnag, mae Barnes (2011) yn credu y gall dysgu mewn ffordd drawsgwricwlaidd blygu pynciau i gyd yn un thema ac felly mae'n bosibl gorfodi cysylltiadau ffug a gall amharu ar ddysgu plant.
Thema glir arall yn yr erthygl yw’r ffordd ymlaen ar gyfer addysg ddwyieithog ar gyfer yr unfed ganrif ar hugain. Dadleuir a fydd gwahanu neu gyfuno ieithoedd yn well. Awgryma ymchwil ddiweddaraf bod yr arfer o wahanu'r iaith gyntaf o'r ail iaith mewn dosbarthiadau dwyieithog yn rhywbeth hen fasiwn sy'n perthyn i'r ugeinfed ganrif. Dadleuir y bydd yr unfed ganrif ar hugain o fudd llawer mwy os defnyddir ieithoedd ochr yn ochr yn yr ystafell ddosbarth. Cynhwysir gwahanol farnau yn yr erthygl sy'n ddiddorol. Mae Gracia (2009b) o blaid cyfuno ieithoedd, amlygir bod angen symud i ffwrdd o wahanu ieithoedd a thuag at arferion amlieithog. Bydd hyn yn cynghori dwyieithrwydd disgyblion. Cytûn Cummins (2008) a dywed bod gosod ffiniau cadarn o amgylch yr ieithoedd yn afrealistig heddiw gan ei fod yn hen ffasiwn. Awgryma Creese a Blackledge (2010) defnyddio strategaethau hyfforddi dwyieithog, lle mae dwy iaith neu fwy yn cael eu defnyddio ochr yn ochr â'i gilydd. Gellir cyflawni hyn trwy'r arfer o drawsieithu, sef defnyddio dwy iaith yn fwriadol yn yr un wers.
Yn ôl tystiolaeth ymchwil diweddar, cafwyd trawsieithu ei ddefnyddio yn gynyddol mewn ysgolion  (fel y diffiniwyd gan Baker, 2000, t.104-5). Dywed Gracia (2009b) fod trawsieithu yn prysur ddod yn un o’r prif arferion dwyieithog mewn dosbarthiadau addysg ddwyieithog yn yr unfed ganrif ar hugain, ategir “the traditional bilingual education types simply do not suffice in the twenty-first century” (García, 2009a, t.385). Tynna Williams (1994; 1996) a hefyd Baker (2003) at fanteision addysgol posibl trawsieithu. Un o’r prif bwyntiau a nodwyd yw gall arwain at gyflawniad academaidd uchel a hyrwyddo dealltwriaeth ddyfnach o gynnwys y pwnc. Fodd bynnag, mae’r term trawsieithu yn dechrau caffael ystyron ehangach na bwriad gwreiddiol Williams. Efallai y byddai’n ddefnyddiol darparu mwy o fanylion am anfanteision trawsieithu yn yr erthygl.
I grynhoi mae’r erthygl yn cynnwys nifer o wybodaeth am addysg dwyieithrwydd. Maent yn defnyddio damcaniaethwyr i gefnogi'r hyn sydd yn cael ei ddweud, gwelir hyn yn effeithiol. Maent yn sôn am y gwahanol fodelau addysg ddwyieithog gan gynnwys manteision ac anfanteision. Mae gan addysg trochi nifer o nodweddion llwyddiannus ac mae’n sicrhau datblygiad academaidd uchel. Mae defnyddio'r dull CLIL yn golygu y gellir cynnwys Cymraeg mewn nifer fwy o wersi a rhoi mwy o gyfleoedd i blant datblygu’r iaith. Mae cyrsiau iaith fel y Cynllun Sabothol hefyd yn cael eu hystyried yn fuddiol gan ei fod yn darparu hyfforddiant Cymraeg i athrawon, cynorthwywyr dosbarth a darlithwyr ac felly maen nhw'n dod yn fwy hyderus wrth ddefnyddio'r iaith o flaen y plant a hefyd eu cynnwys yn fwy yn eu gwersi.
[bookmark: _GoBack]Esbonia Lewis (2011, t.82-83) bod “addysg ddwyieithog yn datblygu’n gyson” ac yn “parhau i ddatblygu ac esblygu”. Felly, mae’n bwysig bod athrawon yn addasu’r ffordd nhw’n addysgu. Mae nifer mawr o raglenni addysg ddwyieithog wahanol ac mae’n anodd i athrawon wybod pa rhai yw’r rhai mwyaf effeithiol. Mae’n bwysig cofio bod pob unigolyn yn dysgu mewn gwahanol ffyrdd ac er y gallai addysg drochi er enghraifft bod yn addas i rai, nid yw'n golygu ei fod yn addas i bawb. Yn y dyfodol disgwylir i addysg ddwyieithog ddod yn fwy poblogaidd oherwydd y cynnydd mewn Cymraeg. Targed Llywodraeth Cymru (2017, t.11) yw “nifer y siaradwyr Cymraeg i gyrraedd 1 miliwn erbyn 2050”. Gwelir hyn fel nod da.

